                     ЕВРОПЕЙСКА
                     КОМИСИЯ
                                          Брюксел, 13.5.2015 г.
                                          COM(2015) 274 final
                               Препоръка за
                       ПРЕПОРЪКА НА СЪВЕТА
      относно Националната програма за реформи на Словакия за 2015 г.
и съдържаща становище на Съвета по Програмата за стабилност на Словакия за
                                 2015 г.
 ---pagebreak---                                         Препоръка за
                                   ПРЕПОРЪКА НА СЪВЕТА
        относно Националната програма за реформи на Словакия за 2015 г.
  и съдържаща становище на Съвета по Програмата за стабилност на Словакия за
                                           2015 г.
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално
член 121, параграф 2 и член 148, параграф 4 от него,
като взе предвид Регламент (ЕО) № 1466/97 на Съвета от 7 юли 1997 г. за засилване на
надзора върху състоянието на бюджета и на надзора и координацията на
икономическите политики1, и по-специално член 5, параграф 2 от него,
като взе предвид препоръката на Европейската комисия2,
като взе предвид резолюциите на Европейския парламент3,
като взе предвид заключенията на Европейския съвет,
като взе предвид становището на Комитета по заетостта,
като взе предвид становището на Икономическия и финансов комитет,
като взе предвид становището на Комитета за социална закрила,
като взе предвид становището на Комитета за икономическа политика,
като има предвид, че:
(1)     На 26 март 2010 г. Европейският съвет постигна съгласие по предложението на
        Комисията да се започне изпълнението на нова стратегия за растеж и работни
        места — стратегията „Европа 2020“, въз основа на засилена координация на
        икономическите политики. Стратегията е съсредоточена върху ключовите
        области, в които е необходимо да се предприемат действия за повишаване на
        потенциала на Европа за устойчив растеж и конкурентоспособност.
(2)     На 13 юли 2010 г. въз основа на предложенията на Комисията Съветът прие
        препоръка относно общите насоки за икономическите политики на държавите
        членки и на Съюза (за периода 2010—2014 г.), а на 21 октомври 2010 г. прие
        решение относно насоки за политиките на държавите членки в сферата на
        заетостта. Взети заедно двата акта представляват т. нар. „интегрирани насоки“,
        с които държавите членки бяха приканени да се съобразят при провеждането
        на националната си икономическа политика и политика за заетост.
1
       ОВ L 209, 2.8.1997 г., стр. 1.
2
       COM(2015) 274.
3
       P8_TA(2015)0067, P8_TA(2015)0068, P8_TA(2015)0069.
 ---pagebreak--- (3)  На 8 юли 2014 г. Съветът прие препоръка относно Националната програма за
     реформи на Словакия за 2014 г. и даде становището си по актуализираната
     Програма за стабилност на Словакия за 2014 г. На 28 ноември 2014 г. в
     съответствие с Регламент (ЕС) № 473/20134 Комисията представи становището
     си по проекта на бюджетен план на Словакия за 2015 г.5
(4)  На 28 ноември 2014 г. Комисията прие Годишния обзор на растежа6, с което
     постави началото на европейския семестър за 2015 г. за координация на
     икономическите политики. На същия ден на основание Регламент (ЕС)
     № 1176/2011 Комисията прие Доклад за механизма за предупреждение7, в
     който Словакия не беше посочена като една от държавите членки, за които ще
     бъде извършен задълбочен преглед.
(5)  На 18 декември 2014 г. Европейският съвет одобри приоритетите за
     стимулиране на инвестициите, ускоряване на структурните реформи и
     продължаване на отговорната фискална консолидация, благоприятстваща
     растежа.
(6)  На 26 февруари 2015 г. Комисията публикува своя доклад от 2015 г. за
     Словакия8. В него бе оценен напредъкът на Словакия в изпълнението на
     специфичните за страната препоръки, приети на 8 юли 2014 г.
(7)  На 29 април 2015 г. Словакия представи своята Национална програма за
     реформи за 2015 г. и Програмата си за стабилност за 2015 г. Двете програми
     бяха оценени едновременно, за да бъдат взети предвид взаимовръзките между
     тях.
(8)  Спрямо Словакия понастоящем се прилагат предпазните мерки на Пакта за
     стабилност и растеж. В Програмата си за стабилност за 2015 г. правителството
     планира постепенно да подобри номиналния дефицит до размер от 2,5% от
     БВП през 2015 г. и впоследствие до 0,5 % от БВП през 2018 г. Според
     Програмата за стабилност средносрочната цел за структурен дефицит в размер
     на 0,5% от БВП ще бъде изпълнена през 2017 г. Очаква се съотношението на
     държавния дълг към БВП слабо да намалее през 2015 г. до размер от 53,4% и да
     продължи да намалява до 50,3% през 2018 г. Макроикономическият сценарий,
     на който се основават тези бюджетни прогнози е реалистичен. При все това
     обаче, мерките в подкрепа на целите за планирания дефицит от 2016 г. нататък
     не са посочени достатъчно конкретно. Според прогнозата на Комисията,
     направена през пролетта на 2015 г., нарастването на нетните разходи е под
     показателя както през 2015 г., така и през 2016 г. и следователно отговаря на
     изискванията на Пакта за стабилност и растеж. Въз основа на оценката си за
     Програмата за стабилност и предвид прогнозата на Комисията, направена през
     пролетта на 2015 г., Съветът смята, че се очаква Словакия да се съобрази с
     разпоредбите на Пакта за стабилност и растеж.
(9)  През 2014 г. пазарът на труда показа признаци на съвземане, но безработицата
     остава висока. Демотивиращите фактори в социално-осигурителната система
     бяха намалени и бе постигнат известен напредък в посока намаляване на
     младежката безработица, но дългосрочната безработица остава сериозно
     предизвикателство,            а заетостта сред    ромското     население    и
4
    ОВ L 140, 27.5.2013 г., стр. 11.
5
    C(2014) 8814 final.
6
    COM(2014) 902.
7
    COM(2014) 904.
8
    SWD(2015) 44 final/2.
 ---pagebreak---      нискоквалифицираните работници е ниска. Макар да са предприети някои
     първоначални стъпки за развиване на публичните служби по заетостта, те
     разполагат с ограничен капацитет за предоставяне на персонализирани услуги,
     по-специално за лицата, които са най-отдавна извън пазара на труда. Заетостта
     сред жените остава значително под средното равнище за ЕС, като това е
     отражение на недостатъчното предлагане на доброкачествени и достъпни
     грижи за децата и относително дългата продължителност на родителския
     отпуск.
(10) Словакия е постигнала известен напредък по отношение на ученето в процеса
     на работа, а през 2015 г. ще влезе в сила нов Закон за професионалното
     образование и обучение. Що се отнася обаче до подобряването на условията за
     обучение, стимулите за създаване на повече бакалавърски програми,
     ориентирани към развитието на кариерата, и повишаването на дела на ромските
     деца, посещаващи заведения за образование и грижи в ранна детска възраст,
     напредъкът е ограничен. Не са предприети никакви мерки за осигуряване на
     по-широко участие на ромите в професионалното и висшето образование.
     Постигнат е само ограничен напредък в запълването на дупките в словашката
     система в областта на научните изследвания и иновациите, като основните
     потребности са свързани по-конкретно с подобряване на качеството и
     практическата насоченост на научната база и насърчаване на сътрудничеството
     между академичните среди, научните изследователи и бизнеса.
(11) Лошото качество на бизнес средата в Словакия намалява привлекателната сила
     на страната както за чуждестранните, така и за местните инвестиции.
     Недостатъчната ефикасност и качеството на публичната администрация и на
     правосъдната система са особено пагубни за бизнес средата. Държавната
     администрация страда от високо текучество на персонала и неефикасно
     управление на човешките ресурси. Усилията, които се полагат за справяне с
     корупцията, засега са ограничени. По-конкретно, не са предприети мерки за
     задоволяване на необходимостта от укрепване на аналитичния и одиторския
     капацитет на данъчната администрация. Възлагането на обществени поръчки
     страда от дълбоко вкоренени недостатъци, засягащи негативно отпускането на
     публични средства.
(12) Макар направените наскоро промени в данъчната система да допринесоха за
     подобряване на ситуацията при публичните финанси, разходите, свързани със
     застаряващото население, ще натежат в бъдеще върху относително стабилното
     понастоящем равнище на дълга на Словакия. Дългосрочната устойчивост на
     публичните финанси зависи от способността на правителството да повиши
     икономическата ефективност на сектора на здравеопазването. Цялостната
     ефикасност на словашката система на здравеопазването е ниска, като тази
     система дава лоши резултати в сравнение с останалите в ЕС. Правителството е
     приело нова стратегия за здравеопазването за периода 2014—2020 г., в опит за
     отстраняване на недостатъците на националната система в този сектор.
     Стратегията е в процес на изпълнение, но повечето мерки все още не са
     приведени в сила. Все още се наблюдава и неефикасност при събирането на
     данъци и в работата на данъчната администрация.
(13) Слабите резултати от инвестициите през последните години могат да
     подкопаят перспективите за дългосрочен растеж на Словакия. Спадът в
     частните инвестиции между 2008 г. и 2013 г. е бил особено силен като около
     90% от понижаването на общите инвестиции се е падало на нефинансовите
     предприятия в резултат на намаляването на потоците на ПЧИ. През 2013 г.
 ---pagebreak---       инвестициите в капиталови стоки все още са били около 13% по-ниски в
      реално изражение, отколкото през 2008 г. И все пак, въпреки че са били
      сключени много по-малко договори за публични инвестиции, спадът все още
      има значителни последици като се имат предвид широкомащабните проекти за
      транспортни инфраструктури, които са от съществено значение за
      възможността за извличане на ползи от потенциала за растеж на централните и
      източните региони на Словакия. Пречки за публичните инвестиции са както
      административните и регулаторните бариери, свързани с планирането на
      инвестициите, така и липсата на прозрачност и голямата продължителност на
      процедурите за получаване на разрешителни за строеж и земеползване.
      Фондовете на ЕС съставляват много голяма част от общия размер на
      публичните инвестиции в Словакия в сравнение с равнищата, наблюдавани в
      други държави членки от същия регион. Нещо повече, усвояването на
      средствата от фондовете на ЕС се затруднява от слабото управление на
      процедурите по планиране, лошо изготвяне и подбор на проектите, както и от
      неизпълнението на изискванията, свързани с оценката на въздействието върху
      околната среда. Използването на спецификации, изготвени специално за
      определени дружества, при обществените поръчки ограничава конкуренцията и
      води до високи крайни цени. Подобряването на контрола и използването на по-
      голям експертен опит в публичните субекти, участващи във възлагането на
      обществени поръчки, биха могли да спомогнат за преодоляване на тези
      проблеми. Ефикасността и качеството на публичната администрация и на
      правораздавателната система са с незадоволително качество и са особено
      вредни за бизнес средата, а проблеми като реформата на гражданското
      съдопроизводство и неравномерното разпределение на работата в съдилищата
      все още не са намерили решение.
(14)  В контекста на европейския семестър Комисията изготви цялостен анализ на
      икономическата политика на Словакия и го публикува в доклада за страната за
      2015 г. Тя оцени също така Програмата за стабилност и Националната
      програма за реформи, както и последващите действия, предприети във връзка с
      препоръките, отправени към Словакия през предишните години. Комисията взе
      под внимание не само тяхното значение за провеждането на устойчива
      фискална и социално-икономическа политика в Словакия, но и тяхното
      съответствие с правилата и насоките на ЕС предвид необходимостта от
      укрепване на цялостното икономическо управление на Европейския съюз,
      което да се осъществи чрез принос на равнището на ЕС към бъдещите решения
      на национално равнище. Нейните препоръки в рамките на европейския
      семестър са изразени в препоръки 1—4 по-долу.
(15)  Предвид тази оценка Съветът разгледа Програмата за стабилност на Словакия
      и смята9, че Словакия е постигнала съответствие с Пакта за стабилност и
      растеж.
(16)  В контекста на европейския семестър Комисията изготви също така анализ на
      икономическата политика на еврозоната като цяло. Въз основа на този анализ
      Съветът отправи специфични препоръки към държавите членки, чиято парична
      единица е еврото. Словакия следва да гарантира също и цялостното и
      навременно изпълнение на тези препоръки,
9
     Съгласно член 5, параграф 2 от Регламент (ЕО) № 1466/97 на Съвета.
 ---pagebreak--- ПРЕПОРЪЧВА на Словакия да предприеме следните действия през 2015 и 2016 г.:
1.      Да подобри икономическата ефективност в сектора на здравеопазването,
       включително чрез подобряване на управлението на болничните грижи и
       укрепване на първичната здравна помощ. Да предприеме мерки за увеличаване
       на събираемостта на данъците.
2.     Да предприеме допълнителни мерки за справяне с дългосрочната безработица
       чрез въвеждане на мерки за активизиране, образование, предлагащо втори
       шанс, и висококачествено обучение, съобразено с индивидуалните
       потребности. Да подобри стимулите за жените да остават или да се връщат на
       работа посредством подобряване на предлагането на услуги за детски грижи.
3.     Да подобри обучението за преподаватели и да увеличи привлекателността на
       преподавателската професия, за да спре влошаването на учебните резултати.
       Да увеличи участието на ромските деца в общото образование и във
       висококачественото образование в ранна детска възраст.
4.     Да насърчава инвестициите в инфраструктурата, да подобри и рационализира
       административните процедури за получаване на разрешителни за земеползване
       и строеж. Да увеличи конкуренцията при обществените поръчки и подобри
       механизмите за контрол при възлагането на обществени поръчки.
Съставено в Брюксел на […] година.
                                      За Съвета
                                      Председател


               ЕВРОПЕЙСКА КОМИСИЯ
            Брюксел, 18.5.2016
            COM(2016) 328 final
            Препоръка за
            ПРЕПОРЪКА НА СЪВЕТА
            относно националната програма за реформи на Ирландия за 2016 г.и съдържаща становище на Съвета относно програмата за стабилност на Ирландия за 2016 г.

               Препоръка за

               ПРЕПОРЪКА НА СЪВЕТА

               относно националната програма за реформи на Ирландия за 2016 г.

                  и съдържаща становище на Съвета относно програмата за стабилност на Ирландия за 2016 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,

               като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики
                  1
               , и по-специално член 5, параграф 2 от него,

               като взе предвид Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси
                  2
               , и по-специално член 6, параграф 1 от него,

               като взе предвид препоръката на Европейската комисия
                  3
               ,

               като взе предвид резолюциите на Европейския парламент
                  4
               ,

               като взе предвид заключенията на Европейския съвет,

               като взе предвид становището на Комитета по заетостта,

               като взе предвид становището на Икономическия и финансов комитет,

               като взе предвид становището на Комитета за социална закрила,

               като взе предвид становището на Комитета за икономическа политика,

               като има предвид, че:

               (1)На 26 ноември 2015 г. Комисията прие годишния обзор на растежа
                  5
               , с което постави началото на европейския семестър за 2016 г. за координация на икономическите политики. Приоритетите на годишния обзор на растежа бяха одобрени от Европейския съвет на 17—18 март 2016 г. Въз основа на Регламент (ЕС) № 1176/2011 на 26 ноември 2015 г. Комисията прие Доклад за механизма за предупреждение
                  6
               , в който беше посочено, че Ирландия ще бъде една от държавите членки, за които ще се извърши задълбочен преглед. В същия ден Комисията прие препоръка за препоръка на Съвета относно икономическата политика на еврозоната
                  7
               . Тази препоръка беше одобрена от Европейския съвет на 18—19 февруари 2016 г. и приета от Съвета на 8 март 2016 г. Като държава, чиято парична единица е еврото, и с оглед на тясната взаимообвързаност между икономиките в икономическия и паричен съюз, Ирландия следва да гарантира пълното и своевременно изпълнение на тези препоръки.

               (2)Докладът за Ирландия за 2016 г.
                  8
                беше публикуван на 26 февруари 2016 г. В него бе оценен напредъкът на Ирландия в изпълнението на специфичните за страната препоръки, приети от Съвета на 14 юли 2015 г., и напредъкът на Ирландия по отношение на националните ѝ цели по стратегията „Европа 2020“. Докладът включва също така задълбочения преглед по член 5 от Регламент (ЕС) № 1176/2011. На 8 март 2016 г. Комисията представи резултатите от задълбочения преглед
                  9
               . Анализът на Комисията ѝ дава основание да заключи, че в Ирландия са налице макроикономически дисбаланси. В частност, от основно значение е да се справи с високото равнище на натрупаните нетни външни задължения и държавния и частния дълг, които представляват слабости, въпреки подобренията.

               (3)На 29 април 2016 г. Ирландия представи своята национална програма за реформи за 2016 г. и своята програма за стабилност за 2016 г. Двете програми бяха оценени едновременно, за да бъдат отчетени взаимовръзките между тях.

               (4)Съответните специфични за всяка държава препоръки бяха взети предвид при програмирането на европейските структурни и инвестиционни фондове за периода 2014—2020 г. Както е предвидено в член 23 от Регламент (ЕС) № 1303/2013, когато това е необходимо за подпомагане на изпълнението на съответните препоръки на Съвета, Комисията може да изиска от дадена държава членка да преразгледа и предложи изменения на своето споразумение за партньорство и на съответните програми. Комисията предостави допълнителни подробности за начина, по който ще използва тази разпоредба, в насоките относно прилагането на мерките, обвързващи ефективността на европейските структурни и инвестиционни фондове с доброто икономическо управление
                  10
               .

               (5)[след отмяната на процедурата при прекомерен дефицит Ирландия е в рамките на предпазните мерки на Пакта за стабилност и растеж и преходното правило за дълга.] В своята програма за стабилност за 2016 г., която се основава на допускането за липса на промяна на политиката, правителството планира постепенно подобряване на номиналното салдо, докато достигне излишък от 0,4 % от БВП през 2018 г. Преразгледаната средносрочна бюджетна цел− структурен дефицит от 0,5 % от БВП — се очаква да бъде постигната през 2018 г. Въпреки това годишното изменение на преизчисленото
                  11
                структурно салдо от 0,1 % от БВП през 2016 г. не осигурява достатъчен напредък към постигането на средносрочната бюджетна цел. Според програмата за стабилност съотношението дълг/БВП се очаква да спадне до 88,2 % през 2016 г. и да продължи да спада до 85,5 % от БВП през 2017 г. Макроикономическият сценарий, на който се основават тези бюджетни прогнози, е реалистичен. Въпреки това необходимите мерки в помощ на планираните цели за дефицита от 2017 г. нататък все още не са достатъчно конкретни. Въз основа на прогнозата на Комисията от пролетта на 2016 г. съществува риск от известно отклонение от препоръчаната фискална корекция през 2016 г., като се предвижда Ирландия да спази критериите през 2017 г. при непроменени политики. Според прогнозите Ирландия ще се съобрази с преходното правило за дълга през 2016 г. и 2017 г. Въз основа на своята оценка на програмата за стабилност и предвид прогнозата на Комисията от пролетта на 2016 г. Съветът е на мнение, че Ирландия се очаква да спази като цяло разпоредбите на Пакта за стабилност и растеж. Независимо от това, ще са необходими допълнителни мерки за гарантиране на съответствие през 2016 г.

               (6)Усилията за разширяване на данъчната основа бяха ограничени и последните данъчни мерки бяха съсредоточени върху съкращения и облекчения. Трябва да се постигне по-нататъшен напредък към осъществяване на по-ефективна данъчна система, благоприятстваща растежа. Ирландските органи провеждат постоянна програма за преглед на данъчните разходи, резултатите от която се публикуват в годишен доклад. Въпреки това процесът на преглед не обхваща данъчните разходи, свързани с ДДС, и все още има възможност за разширяване на данъчната основа чрез увеличаване на данъците с най-слабо негативен ефект.

               (7)Рентабилността, равният достъп и устойчивостта продължават да бъдат главните предизвикателства за системата на здравеопазването. Определени направления на реформите напредват, но разходите за лекарствени продукти, по-специално поради високите цени на лекарствата от един-единствен доставчик, продължават да влияят на ефективността на разходите. Финансовото управление и информационните системи остават слаби и неравният достъп до първична медицинска помощ продължава да бъде проблем. Приблизително 40 % от населението има свободен достъп до общопрактикуващите лекари, а останалите поемат всички разходи. Има голяма несигурност около широката реформа на системата на здравеопазването, тъй като моделът на универсалната здравна застраховка е сложен.

               (8)Инфраструктурните нужди следва да бъдат разгледани с цел насърчаване на устойчив и балансиран растеж в бъдеще. След пика от 5,2 % от БВП през 2008 г. публичните инвестиции намаляха до 1,8 % от БВП през 2013 г., преди леко възстановяване през 2014 г., когато все още бяха доста под средните за ЕС. Освен това кризата изглежда е довела до структурна промяна в състава на разходите на сектор „Държавно управление“ от инвестиции към текущи разходи. В периода 2010—2013 г. капиталовите разходи са били средно едва 4,8 % от общите разходи, т.е. по-малко от половината от дългосрочната средна стойност за периода 1995—2008 г. Седем години на рязко намаляване на държавните инвестиции са оказали отрицателно въздействие върху качеството и адекватността на инфраструктура и държавната подкрепа за нематериалните инвестиции. Налице са съществени слабости в жилищното настаняване, водоснабдяването, обществения транспорт и капацитета за смекчаване на последиците от изменението на климата. Търсенето на нови жилища понастоящем силно надвишава предлагането в основните градски райони на страната. В резултат на това цените на жилищата и наемите в градските райони са се увеличили рязко през 2014 г., преди растежът им да се забави през 2015 г. В момента няма признаци за надценяване, но ограниченията в строителния сектор и в предлагането на жилища, включително някои, свързани с публичната инфраструктура, биха могли да доведат до риск от дисбаланси, ако не бъдат разрешени. Пренасочването на държавните разходи е засегнало и подкрепата на публичния сектор за научноизследователската и развойна дейност и иновациите, която през 2014 г. бе под нивата от 2007 г. В момента подкрепата на публичния сектор за НИРД като дял от БВП в Ирландия се нарежда на 22-ро място в ЕС. Това оказва отрицателно въздействие върху конкурентоспособността на МСП.

               (9)Безработицата спадна под средното за ЕС и през март 2016 г. е била 8,6 %. Въпреки това дългосрочната безработица и ниският интензитета на икономическа активност на домакинствата остават обезпокоителни. По-специално, делът на дългосрочно безработните от общата безработица остава висок — 56,3 % през четвъртото тримесечие на 2015 г., което е над средното за ЕС равнище от 48,3 %. През 2014 г. (последните сравними данни) процентът от населението, живеещо в домакинства с много нисък интензитет на икономическа активност, е бил най-висок в ЕС с 21,1 % и това е особено широко разпространено при семействата с един родител. Делът на децата (на възраст 0—17 години), изложени на риск от бедност или социално изключване (ИРБИ), спадна до 30,3 % през 2014 г., но продължава да е по-висок от средното за ЕС равнище от 27,8 %. Съответните данни за ИРБИ за домакинствата с един родител (62,5 % през 2014 г.) са значително по-високи от средното за ЕС (48,2 %).

               (10)Ирландия е започнала програмата „Jobpath“, за да отговори на нуждите на дългосрочно безработните, и разработва подход за активизиране с цел насърчаване на хората с потенциал и желание да имат по-активна роля в работната сила. Остава предизвикателството за разширяване на услугите за подкрепа на работните места, за да включват и хората, които традиционно са изключени от пазара на труда, в това число хората с увреждания и лицата, полагащи грижи за други лица. Като цяло системата за социално подпомагане успя да ограничи въздействието на кризата върху бедността и неравенството, но пречките пред приобщаващия растеж остават. Известен напредък бе постигнат в постепенното намаляване на обезщетенията, но все още има опасения относно капаните на неактивността за някои домакинства. Като процент от заплатата нетните разходи за грижи за децата в Ирландия са сред най-високите в ЕС, втори по големина за двойките и най-високи за самотните родители. Продължават да съществуват опасения относно качеството на грижите за децата. Например през 2014 г. процентът на завършилите висше образование, работещи в образованието и грижите в ранна детска възраст (15 %), остава значително под препоръчителната стойност. В някои области са се появили несъответствия между търсените и предлаганите умения и недостиг на умения, а възможностите за повишаване на квалификацията и за преквалификация все още са недостатъчни, като намаляването на разходите за образование може да има отрицателно въздействие и върху образователните резултати в бъдеще.

               (11)Високата задлъжнялост на частния сектор отразява текущите проблеми, свързани с необслужваните заеми. Към края на юни 2015 г. неконсолидираният дълг на частния сектор е бил 266,3 % от БВП, което е значително над средното в еврозоната. Въпреки че съотношението на необслужваните заеми намалява в резултат на икономическото възстановяване и дейностите по преструктуриране, в края на 2015 г. то е сред най-високите в еврозоната, над 16 % от всички заеми на местните банки. Освен това 14,7 % от ипотеките са просрочени към края на 2015 г., а просрочените с над две години сметки представляват почти 10 % от общия баланс на ипотечните заеми. По-голямата част от ипотечното преструктуриране е временно, като има риск от ново неизплащане, особено в случай на макроикономическо влошаване или външен шок. Търговските кредити за недвижими имоти, притежавани от местни банки, МСП и бизнес заемите също продължават да будят безпокойство, като съотношенията на необслужваните заеми са съответно 37,3 % и 13,8 %. Ще са нужни много повече време и усилия, за да се преструктурират тези сметки по устойчив начин. Производствата за лична неплатежоспособност, несъстоятелност, examinership (съдебна защита по силата на ирландското право за предприятия в затруднено положение) и други средства за частично опрощаване на задължения, предназначени да възстановят жизнеспособността на домакинствата и предприятията, продължават да са недостатъчно използвани. Въвеждането на централния кредитен регистър е бавно, въпреки че той е от решаващо значение за подпомагане на предпазливото отпускане на заеми.

               (12)Законът от 2015 г. за регулиране на правните услуги беше подписан, но на по-късен етап от процеса бяха направени отстъпки за юридическите професии, които значително намалява първоначалната амбиция на реформата. Прилагането на новата рамка започва едва сега и е рано се твърди със сигурност, че тя ще даде тласък на конкуренцията и ще намали разходите. Правните услуги са принос към всички сектори на икономиката и цената им оказва влияние върху конкурентоспособността на Ирландия. Действително намаляване на разходите може да се постигне само ако разпоредбите на планираната регулаторна рамка, свързани с подобряване на конкуренцията и намаляване на разходите, се превърнат в законодателство след процеса на обществени консултации или ако бъдат включени в наредби, които да бъдат издадени от Органа за регулиране на правните услуги.

               (13)В рамките на европейския семестър Комисията направи цялостен анализ на икономическата политика на Ирландия и го публикува в доклада за 2016 г. Тя извърши и оценка на програмата за стабилност и на националната програма за реформи и на последващите мерки, свързани с препоръките, отправени към Ирландия през предходните години. Комисията взе предвид не само тяхното значение за провеждането на устойчива бюджетна и социално-икономическа политика в Ирландия, но и тяхното съответствие с правилата и насоките на ЕС предвид на необходимостта от засилване на цялостното икономическо управление на ЕС чрез принос на равнище ЕС към бъдещите решения на държавите членки. Препоръките в рамките на европейския семестър са отразени в препоръки 1—3 по-долу.

               (14)С оглед на тази оценка Съветът разгледа програмата за стабилност, като становището
                  12
                му е изразено по-специално в препоръка 1 по-долу.

               (15)С оглед на задълбочения преглед, направен от Комисията, и на тази оценка Съветът разгледа националната програма за реформи и програмата за стабилност. Неговите препоръки по член 6 от Регламент (ЕС) № 1176/2011 са отразени в препоръки 1 и 3 по-долу.

               ПРЕПОРЪЧВА на Ирландия да предприеме следните действия през 2016 г. и 2017 г.:

               1.След като коригира прекомерния дефицит, да постигне годишна фискална корекция от 0,6 % от БВП за постигането на средносрочната бюджетна цел през 2016 г. и 2017 г. Да използва извънредните печалби от благоприятните икономически и финансови условия, както и от продажбите на активи, за да ускори намаляването на дълга. Намаляване на уязвимостта към икономически колебания и сътресения, inter alia чрез разширяване на данъчната основа. Подобряване на качеството на разходите, особено чрез увеличаване на разходната ефективност на здравните грижи и чрез отдаване на приоритет на държавните капиталови разходи за НИРД и за публична инфраструктура, по-специално транспорт, водоснабдяване и жилищно настаняване.

               2.Разширяване и ускоряване на изпълнението на политиките за активизиране с цел увеличаване на интензитета на икономическа активност на домакинствата и отстраняване на риска от бедност сред децата. Предприемане на мерки за насърчаване на заетостта чрез постепенно намаляване на обезщетенията и допълнителните плащания. Подобряване на предоставянето на качествени и достъпни целодневни грижи за деца.

               3.
                     Финализиране на трайни решения за преструктуриране с цел намаляване на необслужваните кредити за осигуряване на устойчивост на дълга на домакинствата, както и за насърчаване на кредиторите да намалят дълга на прекомерно задлъжнелите, но все още жизнеспособни предприятия. Ускоряване на постепенното преминаване към напълно функциониращ централен кредитен регистър, който обхваща всички категории кредитори и длъжници.

               Съставено в Брюксел на  година.

                     За Съвета

                     Председател

                     (1)
                  ОВ L 209, 2.8.1997 г., стр. 1.

                     (2)
                  ОВ L 306, 23.11.2011 г., стр. 25.

                     (3)
                  COM(2016) 328 final.

                     (4)
                  P8_TA(2016)0058, P8_TA(2016)0059 и P8_TA(2016)0060.

                     (5)
                  COM(2015) 690 final.

                     (6)
                  COM(2015) 691 final.

                     (7)
                  COM(2015) 692 final.

                     (8)
                  SWD(2016) 77 final.

                     (9)
                  COM(2016) 95 final.

                     (10)
                  COM(2014) 494 final.

                     (11)
                  Структурното салдо, преизчислено от Комисията по общоприетата методика въз основа на информацията в програмата за конвергенция.

                     (12)
                  Съгласно член 5, параграф 2 от Регламент (ЕО) № 1466/97 на Съвета.


               ЕВРОПЕЙСКА КОМИСИЯ
            ???????, 13.5.2015
            COM(2015) 245 final
            Препоръка за
            ПРЕПОРЪКА НА СЪВЕТА
            за преодоляване на съществуващия прекомерен бюджетен дефицит в Обединеното кралство
            {SWD(2015) 112 final}

               Препоръка за

               ПРЕПОРЪКА НА СЪВЕТА

               за преодоляване на съществуващия прекомерен бюджетен дефицит в Обединеното кралство

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 126, параграф 7 от него,

               като взе предвид препоръката на Европейската комисия,

               като има предвид, че:

               (1)Съгласно член 126 от Договора за функционирането на Европейския съюз (ДФЕС) държавите членки трябва да избягват прекомерния бюджетен дефицит.

               (2)Съгласно точка 4 от Протокол (№ 15) за някои разпоредби, отнасящи се до Обединеното кралство Великобритания и Северна Ирландия, задължението съгласно член 126, параграф 1 от ДФЕС за избягване на прекомерен бюджетен дефицит не се прилага по отношение на Обединеното кралство, освен ако еврото не бъде прието за национална валута. Точка 5 от Протокола предвижда, че Обединеното кралство се стреми да избягва прекомерен бюджетен дефицит.

               (3)Пактът за стабилност и растеж се основава на целта за осигуряване на стабилни публични финанси като средство за укрепване на предпоставките за ценова стабилност и висок и устойчив растеж, водещ до създаване на трудова заетост.

               (4)На 8 юли 2008 г. в съответствие с член 104, параграф 6 от Договора за създаване на Европейската общност (ДЕО) Съветът констатира, че в Обединеното кралство е налице прекомерен бюджетен дефицит и отправи препоръка за коригирането му най-късно до финансовата 2009—2010 г. в съответствие с член 104, параграф 7 от ДЕО и член 3 от Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит
                  1

                  2
               .

               (5)В съответствие с разпоредбите на член 104, параграф 8 от ДЕО, на 27 април 2009 г. Съветът констатира, че Обединеното кралство не е предприело действия в отговор на препоръката на Съвета от 8 юли 2008 г. На 2 декември 2009 г. Съветът излезе с преразгледана препоръка съгласно член 126, параграф 7 от ДФЕС, в която се посочваше, че Обединеното кралство следва да преодолее прекомерния дефицит до 2014—2015 г. На 6 юли 2010 г. Комисията заключи, че според прогнозата на службите на Комисията от пролетта на 2010 г. Обединеното кралство е предприело ефективни действия в съответствие с препоръката на Съвета от 2 декември 2009 г., и изрази мнение, че към момента не са необходими допълнителни мерки в рамките на процедурата при прекомерен дефицит.

               (6)На [X юни 2015 г.] Съветът констатира в съответствие с член 126, параграф 8, че Обединеното кралство не е предприело ефективни действия през периода от 2010—2011 г. до 2014—2015 г. в отговор на препоръката на Съвета от 2 декември 2009 г.

               (7)В съответствие с член 126, параграф 7 от ДФЕС, както и с член 3 от Регламент (ЕО) № 1467/97 на Съвета, от Съвета се изисква да отправи препоръки до съответната държава членка за преодоляването на съществуващия прекомерен дефицит в рамките на определен период. В препоръката се определя максимален срок от шест месеца, през който съответната държава членка да предприеме ефективни действия в тази насока. Освен това в препоръката за коригирането на прекомерния дефицит Съветът следва да изиска да бъдат постигнати годишни бюджетни цели, които съгласно прогнозата, на която се базира препоръката, съответстват на минимално годишно подобрение на структурното салдо (т.е. коригираното спрямо фазата на икономическия цикъл салдо, без еднократните и другите временни мерки) от най-малко 0,5 % от БВП като целеви показател.

               (8)В актуализираната прогноза на Комисията от пролетта на 2015 г.
                  3
                се предвижда увеличаване на реалния БВП с 2,4 % през 2015—2016 г. и с 2,1 % през 2016—2017 г. след растеж от 2,8 % през 2014—2015 г.
                  4
                Вътрешното търсене е било основен двигател на растежа и през двете години. Очаква се частното потребление да нараства постепенно през прогнозния период, при засилване на темпа на увеличение на номиналните заплати и запазване на ниската инфлация. Инфлацията бързо намалява и от най-високата си стойност — 5,2 % през септември 2011 г., достигна 0,1 % през първото тримесечие на 2015 г. Очаква се тя да се засили до 1,1 % през последното тримесечие на 2015 г., като на годишна база предвижданията са за 0,4 %. За 2016 г. прогнозите сочат ускоряване до 1,6 %. Макар и да се очаква известен спад в инвестициите в сравнение с 2014 г., те остават на сравнително високо равнище под влияние на благоприятните условия на кредитиране, добрите корпоративни печалби, както и на голямото търсене. Външният сектор се очаква да продължи да влияе негативно на растежа, но в по-малка степен — на фона на подобрените перспективи за еврозоната, която е най-големият търговски партньор на Обединеното кралство. Заетостта е висока, а процентът на безработицата се очаква да спадне до 5,4 % през 2015 г. и до 5,3 % през 2016 г.

               (9)Дефицитът по консолидирания държавен бюджет намаля от най-високата си стойност от 10,9 % от БВП през 2009—2010 г. до 5,2 % от БВП през 2014—2015 г. За същия период структурното салдо се е понижило от 8,0 % от БВП до 4,7 % от БВП. Средното годишно подобрение на структурното салдо възлиза на 0,7 % за периода между 2010-2011 г. и 2014-2015 г. След корекция за ефекта от преразглеждането на растежа на потенциалния БВП между прогнозата към настоящия момент и тази, залегнала в препоръките на Съвета от 2 декември 2009 г., както и за движението на равнището на приходите в сравнение с очакваното при стандартна еластичност спрямо растежа на БВП, средногодишното подобрение на структурното салдо за периода се оценява на 1,1 % от БВП. По-голямата част от мерките по плана за консолидация бяха заложени в извънредния бюджет от юни 2010 г. — те възлизаха на 2,5 % от БВП за периода между 2010—2011 г. и 2014—2015 г. Малко над една четвърт от тях са били данъчни. Останалите три четвърти от мерките са били за намаляване на разходите. Оставащата фискална консолидация от около 1 % от БВП беше направена посредством две фискални мерки, обявени преди бюджета от юни 2010 г. и в следващите бюджети и есенни отчети до ноември 2014 г. Наложиха се някои размествания между текущите и капиталовите разходи, а периодът на консолидация бе удължен до 2018—2019 г.

               (10)Общият държавен брутен дълг се увеличи от 42,7 % от БВП през 2007-2008 г. до 88,4 % през 2014—2015 г.; това равнище представлява трайно превишение над посочената в Договора референтна стойност от 2009—2010 г. Принос за това увеличение на дълга имат измененията в първичния дефицит и интервенциите във финансовия сектор, при които ефективно бяха национализирани две банки. Въз основа на прогнозата на Комисията от пролетта на 2015 г. се очаква незначително допълнително увеличение на съотношението на дълга към БВП. В същото време задбалансовите позиции, свързани с интервенциите във финансовия сектор, биха могли да имат положителен ефект върху развитието на дълга в бъдеще.

               (11)Номиналният дефицит през 2014—-2015 г. възлиза на 5,2 % от БВП, т.е. Обединеното кралство не е коригирало прекомерния дефицит в рамките на срока, определен в препоръката на Съвета от 2 декември 2009 г. Това се дължи на липсата на достатъчно действия на фона на много по-неблагоприятната начална позиция — преразглежданията понижиха растежа на БВП с 1,0 процентен пункт през 2008—2009 г. до -2,3 %. Приемането на преразгледана препоръка по отношение на Обединеното кралство съгласно член 126, параграф 7 за определяне на нов краен срок за коригиране на прекомерния дефицит е обосновано и в съответствие с правилата на Пакта за стабилност и растеж.

               (12)В условията на голяма несигурност на икономическата и бюджетната конюнктура бюджетната цел, препоръчана за последната година от срока за извършване на корекцията, следва да се формулира така, че стойността ѝ да бъде по-ниска от референтната стойност съгласно Договора, с цел да се гарантира ефективна и трайна корекция в рамките на определения срок.

               (13)Предоставянето на една допълнителна година на Обединеното кралство в съответствие с общото правило в Регламент (ЕО) № 1467/97 на Съвета би било твърде строго в случая, тъй като налага извършване на корекция на номиналния дефицит от 2,2 % от БВП. Подобна корекция за 2015—2016 г. би могла да повлияе значително на неотдавнашното покачване на реалния растеж на заплатите и по този начин да се отрази неблагоприятно на растежа. Тя също ще изисква прилагането на допълнителни мерки в много кратки срокове. Според прогнозата на Комисията от пролетта на 2015 г. подобна корекция би оказала силно отрицателно въздействие върху икономическия растеж както през 2015 г., така и през 2016 г. Поради това изглежда целесъобразно срокът за преодоляване на прекомерния дефицит на Обединеното кралство да бъде удължен с две години.

               (14)Удължаването на срока за коригирането на прекомерния дефицит с две години предполага междинни цели за номиналния дефицит от 4,1 % от БВП за 2015-2016 г. и 2,7 % от БВП за 2016—2017 г. Съответното подобряване на структурното бюджетно салдо при тези цели следва да бъде съответно с 0,5 % от БВП и 1,1 % от БВП. Базовият сценарий е актуализираната прогноза на Комисията от пролетта на 2015 г., която включва предварително обявените дискреционни мерки в размер на 1,4 % от БВП за периода 2015—2016 г. и 2016—2017 г. — около три четвърти от тях предвиждат съкращаване на разходи. В плана за корекция се предвижда достатъчен предпазен марж по отношение на референтната стойност за дефицита от 3 % от БВП и се приема, че оказва най-малко отрицателно влияние върху растежа, като същевременно се дава възможност за придържане към изискваното минимално годишно структурно подобрение от 0,5 % от БВП. За постигането на тази цел Обединеното кралство следва изцяло и своевременно да изпълни мерките, обявени до и обхващащи бюджета за 2015 г., като всички изменения на текущите планове следва да бъдат неутрални от фискална гледна точка; така няма да има необходимост от нови мерки в допълнение към вече обявените,

               ПРИЕ НАСТОЯЩАТА ПРЕПОРЪКА

               (1)Обединеното кралство следва да преодолее прекомерния бюджетен дефицит най-късно до 2016—2017 г.

               (2)Обединеното кралство следва да постигне номинален дефицит от 4,1 % от БВП през 2015—2016 г. и 2,7 % от БВП през 2016—2017 г., което съответства на годишно подобрение на структурното салдо съответно от 0,5 % от БВП през 2015—2016 г. и 1,1 % от БВП през 2016—2017 г., въз основа на актуализираната прогноза на службите на Комисията от пролетта на 2015 г.

               (3)Обединеното кралство следва да прилага в пълна степен всички мерки за консолидация, включени в бюджетите и есенните отчети до бюджета за 2015 г. включително, за постигане на препоръчаното структурно подобрение, като евентуалните изменения следва да са неутрални от фискална гледна точка спрямо настоящите планове. Обединеното кралство следва да представи по-подробно описание на съкращенията на разходите при предстоящия преглед на разходите. Те са необходими, за да се гарантира корекцията на прекомерния дефицит до 2016—-2017 г.

               (4)Освен това Обединеното кралство следва да ускори свиването на номиналния дефицит през 2015—2016 г. и 2016—2017 г., в случай че икономическата, финансовата или бюджетната конюнктура се окаже по-благоприятна, отколкото се очаква в момента. Мерките за бюджетна консолидация следва да гарантират трайно подобрение на структурното салдо на консолидирания бюджет, като същевременно подкрепят растежа. По-специално, следва да се избягва прилагането на допълнителни съкращения по отношение на капиталовите разходи.

               (5)Съветът определя за Обединеното кралство срок до [15 октомври] 2015 г., в който да предприеме ефективни действия, както и да представи подробен доклад за консолидационната си стратегия за постигането на целите в съответствие с член 3, параграф 4а от Регламент (ЕО) № 1467/97 на Съвета.

               Освен това органите на Обединеното кралство следва i) да изпълнят задължението за определяне на средносрочна бюджетна цел (СБЦ), както е предвидено в Пакта за стабилност и растеж и ii) да приложат планираните реформи за увеличаване на възрастта за пенсиониране с цел укрепване на дългосрочната устойчивост на публичните финанси.

               И накрая, за да се осигури успех на стратегията за фискална консолидация, ще бъде важно фискалната консолидация да бъде подкрепена от всеобхватни структурни реформи в съответствие с препоръките на Съвета, отправени към Обединеното кралство в рамките на европейския семестър, и по-конкретно с препоръките, отнасящи се до предпазната част от процедурата при макроикономически дисбаланси.

               Адресат на настоящата препоръка е Обединеното кралство Великобритания и Северна Ирландия.

               Съставено в Брюксел на […] година.

                     За Съвета

                     Председател

                     (1)
                  ОВ L 209, 2.8.1997 г., стр. 6.

                     (2)
                  Всички документи, свързани с процедурата при прекомерен дефицит по отношение на Обединеното кралство, се намират на следния адрес в интернет:

                     http://ec.europa.eu/economy_finance/economic_governance/sgp/deficit/countries/uk_en.htm

                     (3)
                  Ръстът на БВП за първото тримесечие на 2015 г. беше публикуван след оповестяването на прогнозата на Комисията от пролетта на 2015 г. Ето защо настоящата оценка на ефективното действие се основава на актуализирана прогноза.

                     (4)
                  Публикуваната пролетна прогноза представя единствено данни за календарна година. Стойностите за финансовите години се изчисляват на базата на тримесечния профил на публикуваната прогноза.


               ЕВРОПЕЙСКА КОМИСИЯ
            Брюксел, 22.5.2017
            COM(2017) 508 final
            Препоръка за
            ПРЕПОРЪКА НА СЪВЕТА
            относно националната програма за реформи на Испания за 2017 г.и съдържаща становище на Съвета относно програмата за стабилност на Испания за 2017 г.

               Препоръка за

               ПРЕПОРЪКА НА СЪВЕТА

               относно националната програма за реформи на Испания за 2017 г.

                  и съдържаща становище на Съвета относно програмата за стабилност на Испания за 2017 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,

               като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики
                  1
               , и по-специално член 5, параграф 2 от него,

               като взе предвид Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси
                  2
               , и по-специално член 6, параграф 1 от него,

               като взе предвид препоръката на Европейската комисия,
                  3

               като взе предвид резолюциите на Европейския парламент,
                  4

               като взе предвид заключенията на Европейския съвет,

               като взе предвид становището на Комитета по заетостта,

               като взе предвид становището на Икономическия и финансов комитет,

               като взе предвид становището на Комитета за социална закрила,

               като взе предвид становището на Комитета за икономическа политика, като има предвид, че:

               като има предвид, че:

               (1)На 16 ноември 2016 г. Комисията прие годишния обзор на растежа
                  5
               , с което постави началото на европейския семестър за координация на икономическите политики за 2017 г. Приоритетите на годишния обзор на растежа бяха одобрени от Европейския съвет на 9—10 март 2017 г. На 16 ноември 2016 г., въз основа на Регламент (ЕС) № 1176/2011, Комисията прие Доклада за механизма за предупреждение
                  6
               , в който се посочва, че Испания е една от държавите членки, за които ще бъде извършен задълбочен преглед. В същия ден Комисията прие и препоръка за препоръка на Съвета относно икономическата политика на еврозоната. Тази препоръка беше одобрена от Европейския съвет на 9—10 март 2017 г. и приета от Съвета на 21 март 2017 г.
                  7

               (2)Като държава членка, чиято парична единица е еврото, и с оглед на тесните взаимовръзки между икономиките в икономическия и паричен съюз, Испания следва да гарантира цялостното и навременното изпълнение на препоръката за еврозоната съгласно препоръки 1—3 по-долу.

               (3)Докладът за Испания за 2017 г.
                  8
                беше публикуван на 22 февруари 2017 г. В него бяха оценени напредъкът на Испания в изпълнението на специфичните за страната препоръки, приети от Съвета на 12 юли 2016 г., последващите действия във връзка с препоръките, приети през предходните години, и напредъкът на Испания по отношение на националните ѝ цели по стратегията „Европа 2020“. Той включва също така задълбочен преглед по член 5 от Регламент (ЕС) № 1176/2011, резултатите от който бяха публикувани също на 22 февруари 2017 г.
                  9
                Анализът на Комисията дава основание да се заключи, че в Испания съществуват макроикономически дисбаланси от трансгранично значение. По-специално, излишъците по текущата сметка водят до намаляване на нетните външни задължения на Испания, които обаче остават значителни и излагат страната на риск при промени в пазарните нагласи. Дългът на частния сектор намаля значително, особено за предприятията, но дългът на домакинствата остава висок. Икономическият растеж се превърна в основна движеща сила за намаляване на дълга, но сериозни рискове продължават да са налице за фискалната устойчивост в средносрочен план. От решаващо значение е да се предприемат действия за намаляване на риска от неблагоприятни последици за испанската икономика вследствие на дисбалансите и — предвид на нейния мащаб и трансгранично значение — за целия икономически и паричен съюз. Финансовият сектор продължава да демонстрира висока степен на стабилност, подпомаган от продължаващото му преструктуриране, ниските разходи за финансиране и икономическото възстановяване. През последните години създаването на нови работни места бе интензивно и безработицата намаля с бързи темпове, но продължава да бъде много висока. Реформите на пазара на труда и задържането на нарастването на заплатите са важна движеща сила за засиленото създаване на работни места и повишаването на конкурентоспособността в последните години.

               (4)На 28 април 2017 г. Испания представи своята национална програма за реформи за 2017 г., а на 29 април 2017 г. — своята програма за стабилност за 2017 г. Двете програми бяха оценени едновременно, за да бъдат отчетени взаимовръзките между тях.

               (5)Съответните специфични за всяка държава препоръки бяха взети предвид при програмирането на европейските структурни и инвестиционни фондове за периода 2014—2020 г. на държавите членки. Както е предвидено в законодателството, регулиращо европейските структурни и инвестиционни фондове
                  10
               , когато това е необходимо за подпомагане на изпълнението на съответните специфични за всяка държава препоръки, Комисията може да поиска от дадена държава членка да преразгледа съответните програми по линия на европейските структурни и инвестиционни фондове и да внесе изменения в тях. Комисията предостави допълнителни насоки относно прилагането на тези правила.
                  11

               (6)По отношение на Испания понастоящем се прилагат корективните мерки на Пакта за стабилност и растеж. В своята програма за стабилност за 2017 г. Испания планира да коригира прекомерния дефицит до 2018 г. в съответствие с предизвестието на Съвета от 8 август 2016 г. Номиналният дефицит се очаква да продължи да намалява до 0,5 % от БВП през 2020 г. В прогнозите за разходите в програмата се отчита материализирането на условни задължения, свързани с магистралите и финансовия сектор, възлизащи на близо 0,4 % и 0,2 % от БВП съответно през 2017 г. и 2018 г. Не се планира средносрочната бюджетна цел за балансирана бюджетна позиция в структурно изражение да бъде постигната в рамките на срока на програмата за стабилност. Преизчисленото структурно салдо
                  12
                се очаква да достигне -1,9 % от БВП през 2020 г. В програмата за стабилност се предвижда съотношението на държавния дълг към БВП да достигне 98,8 % през 2017 г., 97,6 % през 2018 г. и 92,5 % през 2020 г. Макроикономическите допускания в програмата са реалистични до 2018 г. и преминават в леко оптимистични след това. Като цяло планираното постигане на целите ще продължи да зависи от силните икономически перспективи, които обаче са изложени на рискове. Други рискове за постигането на бюджетните цели са свързани с несигурността относно въздействието на наскоро въведените данъчни мерки. Освен това, като се вземе предвид предполагаемото материализиране на условни задължения (които не са включени в прогнозата на Комисията), програмата се основава на значително по-голямо ограничаване на разходите от заложеното в прогнозата на Комисията през 2017 г. и 2018 г. Накрая мерките, необходими за подкрепа на планираните цели за дефицита за 2018 г., все още не са конкретизирани.

               (7)На 8 август 2016 г. Съветът поиска от Испания да преодолее съществуващия прекомерен дефицит до 2018 г., и по-специално да намали дефицита по консолидирания държавен бюджет до 4,6 % от БВП през 2016 г., 3,1 % от БВП през 2017 г. и 2,2 % от БВП през 2018 г. Въз основа на актуализираната прогноза на Комисията от пролетта на 2016 г. подобрението в салдото по консолидирания държавен бюджет съответства на влошаване на структурното салдо с 0,4 % от БВП през 2016 г. и на подобрение с 0,5 % от БВП през 2017 г. и 2018 г. Испания постигна номинален дефицит от 4,5 % от БВП през 2016 г., което е малко под поставената от Съвета цел. В прогнозата на Комисията от пролетта на 2017 г. се предвижда номиналният дефицит да намалее до 3,2 % от БВП през 2017 г. и допълнително да намалее до 2,6 % от БВП през 2018 г. при непроменени политики, което е с 0,1 % и с 0,4 % от БВП над целите за номиналния дефицит в програмата за стабилност и целите, определени от Съвета. За разлика от програмата за стабилност, прогнозата не съдържа допускане за материализирането на горепосочените условни задължения. Съвкупната структурна корекция през периода 2016—2017 г. се очаква да бъде постигната, а през 2018 г. при непроменени политики се очаква структурната корекция да бъде под равнището, поискано от Съвета. Освен това през август 2016 г. Съветът поиска Испания да предприеме мерки за подобряване на  фискалната рамка, но в програмата за стабилност не се докладва за планове за засилване на приноса на правилото за разходите в Закона за стабилността за устойчивостта на публичните финанси. Като цяло Съветът е на мнение, че ще са необходими допълнителни мерки, по-специално през 2018 г., за да бъдат спазени разпоредбите на Пакта за стабилност и растеж, и по-специално условията на предизвестието на Съвета от 8 август 2016 г.

               (8)Испания все още не разполага с ясна и последователна рамка на политиката в областта на обществените поръчки, с която да се гарантират спазване на законодателството, високо ниво на конкуренция и икономическа ефективност, по-специално чрез ефективни предварителни и последващи механизми за контрол, по-голяма прозрачност и координация между възлагащите органи и организации на всички равнища на управление. През 2017 г. правителството представи някои мерки, които ще подобрят системата за надзор на обществените поръчки, и понастоящем се очаква те да бъдат приети от парламента.

               (9)Испания отбеляза напредък в борбата с корупцията, по-специално по отношение на прозрачността на вземане на решения на административно равнище, по-специално въвеждането на законодателство относно прозрачността на финансирането на партиите, разкриването на информация за имущественото състояние и конфликтите на интереси. Сега вече акцентът се измества към прилагането на тези мерки. Въпреки рязкото увеличаване на разследванията за корупция обаче, включващи случаи на местно и регионално равнище, не са разработени специални превантивни стратегии, за да се намалят рисковете от корупция на тези равнища на управление и не е налице обща стратегия за предотвратяване на корупцията на различните равнища на държавно управление. По отношение на други недостатъци като липсата на законодателство за защита на лицата, сигнализиращи за нередности, степента на независимост на неотдавна създадената Служба за контрол на конфликти на интереси и липсата на регулиране на лобирането все още не са предприети последващи мерки. Друг проблем представлява дългата продължителност на съдебните процедури във връзка с разглеждането на дела за корупция. Макар че Наказателнопроцесуалният закон беше изменен през 2015 г., за да се ограничи времето за провеждане на разследванията и да се намалят ненужните забавяния в наказателните производства, тази мярка би могла да доведе до безнаказаност при сложни случаи на корупция, за които тези срокове не биха били достатъчни за подготвяне на аргументацията по съответното дело.

               (10)Въпреки стандартната ставка на ДДС, която съответства на средната за ЕС, приходите от ДДС на Испания са сравнително ниски. Това се дължи главно на широко прилаганото от Испания освобождаване от данъци и на прилагането на намалени данъчни ставки за редица продукти и услуги. В резултат на това Испания регистрира най-голямата разлика в политиката в ЕС през 2014 г. (59 % спрямо средна стойност за ЕС от около 44 %). Аналогично, приходите на Испания от свързани с околната среда данъци са сред най-ниските в ЕС въпреки някои мерки, предприети през последните години, главно в енергийния сектор. Облагането на замърсяването и използването на ресурсите може да генерира по-високи приходи и да донесе съществени социални и екологични ползи. Също така е налице нормативна дисперсия, която води до разнороден подход към определени екологични данъци на регионално равнище. По отношение на разходите правителството възложи на AIReF — независимата фискална институция на Испания, да извърши преглед на разходите на всички равнища на държавно управление. Този преглед може да допринесе за определяне на областите, в които разходните нужди могат да бъдат посрещнати с по-ефективно използване на ресурсите.

               (11)През последните години създаването на работни места се засили, подкрепяно от реформите на пазара на труда и от задържането на нарастването на заплатите. Безработицата намалява с бързи темпове, но продължава да е на едно от най-високите равнища в ЕС, по-специално сред младите и нискоквалифицираните хора, което крие риск от загуба на интерес в трудовия пазар. Почти половината от безработните лица са били без работа в продължение на повече от една година. Испания предприема мерки в подкрепа на младите хора, по-специално чрез разширяване на критериите за допустимост  на схемата за гаранция за младежта, и засилване на индивидуалната подкрепа за дълготрайно безработните лица. Ефективността на тези мерки зависи от работата на регионалните публични служби по заетостта. Съществуват възможности за засилване на тяхното сътрудничество със социалните служби, така че да се подобри предоставянето на широкообхватни услуги за търсещите работа лица, и по-специално дълготрайно безработните лица и бенефициерите по схеми за гарантиране на доходите. В същото време сътрудничеството на публичните служби по заетостта с работодателите би могло да бъде засилено, а именно с цел да се увеличи делът на свободните работни места, предлагани от службите по заетостта.

               (12)Испания има едно от най-високите равнища на временна заетост в ЕС и голяма част от срочните договори са с много кратка продължителност. Равнищата на преход от срочни към постоянни договори са много ниски в сравнение със средните стойности за ЕС. Широко разпространеното използване на срочни договори води до по-слаб ръст на производителността (включително вследствие на по-малкото възможности за обучение в процеса на работа), влошени условия на труд и повишен риск от бедност. Неотдавнашните реформи на пазара на труда имаха слабо положително въздействие за намаляване на сегментацията между постоянните и срочните договори, а продължаващото засилване на трудовите инспекции дава положителни резултати в борбата със злоупотребата със срочни договори. При все това някои от характеристиките на испанския пазар на труда все още може да пречат на наемането на постоянни трудови договори, в това число несигурността при правни спорове вследствие на уволнение заедно със сравнително високите обезщетения при прекратяване на трудовите правоотношения за работниците на постоянни договори. Освен това системата от стимули за наемане на работа продължава да бъде фрагментирана и тя не е насочена по ефективен начин към насърчаване на безсрочните трудови правоотношения. Въпреки че наскоро беше създадена работна група по въпросите на качеството на заетостта, Испания все още не е разработила цялостен план за борба със сегментацията на пазара на труда в съответствие със споразумението от 2014 г. между правителството и социалните партньори.

               (13)Продължават да са налице различия в условията за допустимост по схемите за гарантиране на доходите и във връзката между активизирането и защитата във всички региони и схеми. Някои категории уязвими домакинства не са обхванати от механизмите за гарантиране на доходите. Ограничената ефективност на схемите се обяснява отчасти с големи разлики в степента на адекватност и в условията на достъп до регионалните схеми за минимални доходи, както и с фрагментацията на националната система на обезщетения в множество схеми, насочени към различни категории лица, търсещи работа, които се управляват от различни администрации. Тази фрагментация води до разлики в подкрепата за нуждаещите се и пречи на предоставянето на интегрирани модели. В отговор на многобройните предизвикателства провеждащо се в момента проучване има за цел да оцени ефективността на националните и регионалните схеми за подпомагане на доходите. Насочването на семейните помощи е неадекватно. Нещо повече, ако се вземе предвид ефектът на данъчните кредити, данъчно-осигурителната система като цяло е леко регресивна. Освен това използването на детски грижи се увеличава значително с нарастването на семейните доходи, което показва, че са налице пречки за достъпа на родители с ниски доходи. Предоставянето на услуги за дългосрочни грижи се подобрява, но то е различно за отделните региони и  текущите нужди все още не са посрещнати.

               (14)Слабите образователни резултати влияят отрицателно върху дългосрочния потенциал за ръст на производителността в Испания. Въпреки значителните подобрения през последните години процентът на преждевременно напускане на училище продължава да бъде сред най-високите в ЕС. Налице са големи регионални различия по отношение на преждевременното напускане на училище и резултатите на учениците, по-специално при основните умения. Обучението на учителите и индивидуалната подкрепа за учащите се са сред факторите за успешно училищно образование в добре представящите се региони. Испания е на второ място в ЕС по процент на повтаряне на класове, което увеличава риска от преждевременно напускане на училище, води до намаляване на перспективите за завършване на образование и влияе отрицателно върху образователните разходи. Пригодността за заетост на завършилите висше образование остава сравнително ниска. Намалената мобилност на студентите и университетските преподаватели, ограничените възможности за стажове, липсата на стимули и липсата на гъвкавост в управлението на университетите продължават да пречат на сътрудничеството с бизнеса в областта на образованието и научните изследвания.

               (15)За да подобри производителността и конкурентоспособността, Испания би извлякла ползи, ако допълнително насърчи научноизследователската дейност и иновациите. Резултатите в областта на иновациите обаче се влошават и понастоящем са на по-ниско равнище, отколкото през 2007 г., а разликата със средната стойност за ЕС нараства във времето. Слабите резултати в областта на иновациите са съпроводени с намаляващи разходи на частния сектор за НИРД и са признак за слабости в рамката за управление на научните изследвания и иновациите. В началото на 2017 г. започна да функционира Държавната агенция за научни изследвания, която отговаря за управлението на финансирането на научни изследвания и иновации от централното правителство. До този момент не е налице систематично многогодишно планиране на бюджетите за програмите за подпомагане. Освен това ефективността на програмите за подпомагане не се оценява систематично с цел да бъдат подобрени тяхното изработване и прилагане. Поради липсата на стимули и гъвкавост в управлението на университетите публично-частното сътрудничество също продължава да бъде слабо, а мобилността на изследователите между публичния и частния сектор е ниска. Координацията между различните управленски равнища не е оптимална и в резултат на това националните и регионалните политики не функционират в пълна синергия.

               (16)Испанските малки предприятия имат тенденцията да демонстрират значително по-ниска производителност от подобни предприятия в други големи държави — членки на ЕС. Като се има предвид широкото разпространение на малки предприятия в Испания, това се отразява съществено върху производителността на икономиката като цяло. Следователно премахването на пречките пред учредяването, дейността и растежа на предприятията би довело до увеличаване на инвестициите и производителността. През последните години испанското правителство прие редица мерки, насочени към улесняване на създаването на предприятия и техния растеж. Консолидирането и пълното прилагане на тези реформи е от съществено значение, за да имат те пълноценен ефект. Законът за единството на пазара, приет през 2013 г., допринесе за справянето с проблема с допълнителните разходи за предприемачите, произтичащи от значителните различия и дублирането в регулирането на стопанската дейност в различните региони. Все по-голямото използване от предприятията на механизма за жалби, предвиден в този закон, за търсене на правна защита във връзка с пречки пред достъпа до пазара е признак за евентуална необходимост от допълнително опростяване на процедурите за лицензиране. Координацията между съответните публични администрации, включително на секторно равнище, изисква повече усилия. Това е от ключово значение, за да се гарантира, че съществуващото и бъдещото законодателство на всички равнища предвижда ефективни мерки за премахване на излишните бариери пред навлизането на пазара, включително за нови бизнес модели в икономиката на сътрудничеството. В търговията на дребно двойните разрешения за обекти за търговия на дребно продължават да ограничават излишно навлизането на пазара. Изискванията за достъп до пазара, предвидени в секторното законодателство за услугите за превозни средства с шофьор и краткосрочно настаняване под наем на регионално равнище, биха могли да възпрепятстват излишно балансираното развитие на икономиката на споделянето. През първите месеци на 2017 г. Испания предприе мерки за подобряване на прилагането на Закона за единството на пазара, като примери за това са приетият неотдавна наръчник за неговото прилагане и публикуваният каталог на добрите и лошите практики по прилагането.

               (17)Регламентирането на професионалните услуги продължава да бъде сравнително рестриктивно. Протекционистични права (запазени дейности) се предоставят избирателно в полза на определени доставчици на услуги, като се изключват други участници, притежаващи съответни сходни квалификации. В голям брой професии съществува задължително изискване за членство в професионална асоциация. Нивото на рестриктивност в Испания е по-високо в сравнение със среднопретегленото за ЕС за строителните инженери, архитектите и екскурзоводите. То е по-ниско от средното за ЕС за представителите по патентноправни въпроси и адвокатите, въпреки че достъпът до адвокатската професия е предмет на повече ограничения отколкото за всяка друга професия в Испания.
                  13
                Законопроектът за професионалните услуги предвижда, наред с другото, рационализиране на членството в професионално сдружение, но той все още не е приет. В рамките на реформата се предвиждат също така по-голяма прозрачност и отчетност на професионалните организации, „отваряне“ на неоснователно запазени дейности и гарантиране на единството на пазара по отношение на достъпа до професионални услуги и тяхното упражняване в Испания.

               (18)В рамките на европейския семестър Комисията направи цялостен анализ на икономическата политика на Испания, който беше публикуван в доклада за страната от 2017 г. Тя оцени също програмата за стабилност и националната програма за реформи, както и последващите действия по препоръките, отправени към Испания през предходните години. Тя взе предвид не само тяхното значение за провеждането на устойчива фискална и социално-икономическа политика в Испания, но и тяхното съответствие с правилата и насоките на ЕС предвид необходимостта от засилване на цялостното икономическо управление на ЕС чрез принос на равнището на ЕС към бъдещите решения на държавите членки.

               (19)С оглед на тази оценка Съветът разгледа програмата за стабилност, като становището му
                  14
                е изразено по-специално в препоръка 1 по-долу.

               (20)С оглед на задълбочения преглед, направен от Комисията, и на тази оценка Съветът разгледа националната програма за реформи и програмата за стабилност. Неговите препоръки по член 6 от Регламент (ЕС) № 1176/2011 са отразени в препоръки 1—3 по-долу.

               ПРЕПОРЪЧВА на Испания да предприеме следните действия през 2017 г. и 2018 г.:

               1.Да гарантира спазване на решението на Съвета от 8 август 2016 г. за отправяне на предизвестие съгласно процедурата при прекомерен дефицит, в това число мерки за засилване на фискалната рамка и рамката за обществените поръчки. Да предприеме цялостен преглед на разходите с цел да се определят възможни области за подобряване на ефективността на разходите.

               2.Да засили координацията между регионалните служби по заетостта, социалните служби и работодателите да отговарят по-добре на нуждите на търсещите работа и работодателите. Да предприеме мерки за насърчаване на наемането на безсрочни трудови договори. Да предприеме мерки за преодоляване на регионалните различия и разпокъсаността в схемите за гарантиране на доходите и да подобри подпомагането за семействата, включително достъпа до качествени грижи за деца. Да повиши значението на висшето образование на пазара на труда. Да предприеме мерки по отношение на регионалните различия в образователните резултати, по-специално чрез засилване на обучението на учителите и индивидуалната подкрепа за учащите се.

               3.Да осигури подходящи устойчиви инвестиции в научни изследвания и иновации и да укрепи управлението им на различните равнища на държавно управление. Да гарантира цялостното и своевременното прилагане на Закона за единството на пазара по отношение на съществуващото и бъдещото законодателство.

               Съставено в Брюксел на […] година.

                     За Съвета

                     Председател

                     (1)
                  ОВ L 209, 2.8.1997 г., стр. 1.

                     (2)
                  ОВ L 306, 20.12.2011 г., стр. 25.

                     (3)
                  COM(2017) 508 final.

                     (4)
                  P8_ TA(2017)0038, P8_ TA(2017)0039 и P8_ TA(2017)0040.

                     (5)
                  COM (2016) 725 final.

                     (6)
                  COM (2016) 728 final.

                     (7)
                  ОВ C92/01, 24.3.2017 г., стр. 1.

                     (8)
                  SWD(2017) 74 final.

                     (9)
                  COM (2017) 90 final.

                     (10)
                  Член 23 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

                     (11)
                  COM (2014) 494 final.

                     (12)
                  Салдо, коригирано спрямо фазата на икономическия цикъл и без отчитане на еднократните и другите временни мерки, преизчислено от службите на Комисията с помощта на общоприетата методология.

                     (13)
                  COM (2016) 436 final.

                     (14)
                  Съгласно член 5, параграф 2 от Регламент (ЕО) № 1466/97 на Съвета.


               ЕВРОПЕЙСКА КОМИСИЯ
            Брюксел, 18.5.2016
            COM(2016) 337 final
            Препоръка за
            ПРЕПОРЪКА НА СЪВЕТА
            относно националната програма за реформи на Унгария за 2016 г.и съдържаща становище на Съвета относно програмата за конвергенция на Унгария за 2016 г.

               Препоръка за

               ПРЕПОРЪКА НА СЪВЕТА

               относно националната програма за реформи на Унгария за 2016 г.

                  и съдържаща становище на Съвета относно програмата за конвергенция на Унгария за 2016 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,

               като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики
                  1
               , и по-специално член 9, параграф 2 от него,

               като взе предвид препоръката на Европейската комисия
                  2
               ,

               като взе предвид резолюциите на Европейския парламент
                  3
               ,

               като взе предвид заключенията на Европейския съвет,

               като взе предвид становището на Комитета по заетостта,

               като взе предвид становището на Икономическия и финансов комитет,

               като взе предвид становището на Комитета за социална закрила,

               като взе предвид становището на Комитета за икономическа политика,

               като има предвид, че:

               (1)На 26 ноември 2015 г. Комисията прие годишния обзор на растежа
                  4
               , с което постави началото на европейския семестър за 2016 г. за координация на икономическите политики. Приоритетите на годишния обзор на растежа бяха одобрени от Европейския съвет на 17—18 март 2016 г. Въз основа на Регламент (ЕС) № 1176/2011 на 26 ноември 2015 г. Комисията прие Доклад за механизма за предупреждение
                  5
               , в който беше посочено, че Унгария ще бъде една от държавите членки, за които ще се извърши задълбочен преглед.

               (2)Докладът за Унгария за 2016 г.
                  6
                беше публикуван на 26 февруари 2016 г. В него бе оценен напредъкът на Унгария в изпълнението на специфичните за страната препоръки, приети на 14 юли 2015 г., и напредъкът на Унгария по отношение на националните му цели по стратегията „Европа 2020“. Докладът включва също така задълбочения преглед по член 5 от Регламент (ЕС) № 1176/2011. На 8 март 2016 г. Комисията представи резултатите от задълбочения преглед
                  7
               . Анализът на Комисията ѝ дава основание да заключи, че в Унгария няма макроикономически дисбаланси. По-специално, въпреки че нуждите от разсрочване на големия външен дълг и процентът на необслужваните заеми продължават да будят безпокойство, рисковете, свързани с външните и вътрешните задължения, бяха намалени.

               (3)На 29 април 2016 г. Унгария представи своята национална програма за реформи за 2016 г. и своята програма за конвергенция за 2016 г. Двете програми бяха оценени едновременно, за да бъдат отчетени взаимовръзките между тях.

               (4)Съответните специфични за всяка държава препоръки бяха взети предвид при програмирането на европейските структурни и инвестиционни фондове за периода 2014—2020 г. Както е предвидено в член 23 от Регламент (ЕС) № 1303/2013, когато това е необходимо за подпомагане на изпълнението на съответните препоръки на Съвета, Комисията може да изиска от дадена държава членка да преразгледа и предложи изменения на своето споразумение за партньорство и на съответните програми. Комисията предостави допълнителни подробности за начина, по който ще използва тази разпоредба, в насоките относно прилагането на мерките, обвързващи ефективността на европейските структурни и инвестиционни фондове с доброто икономическо управление
                  8
               .

               (5)В програмата за конвергенция за 2016 г. се посочва, че въздействието на извънредния приток на бежанци върху бюджета е значително и в притурката от 6 май се предоставят достатъчно доказателства за обхвата и естеството на тези допълнителни бюджетни разходи. Според оценката на Комисията допустимите допълнителни разходи през 2015 г възлизат на 0,04 % от БВП, а понастоящем не се очакват допълнителни разходи през 2016 г. Разпоредбите, съдържащи се в член 5, параграф 1 и член 6, параграф 3 от Регламент (ЕО) № 1466/97, позволяват обслужването на тези допълнителни разходи, тъй като притокът на бежанци е извънредно събитие, неговото въздействие върху публичните финанси на Унгария е значително и тяхната устойчивост няма да бъде засегната, като се даде възможност за временно отклонение от плана за корекции за постигане на средносрочната бюджетна цел. Ето защо размерът на изискваната корекция за постигане на средносрочната бюджетна цел за 2015 г. бе намален, за да се вземат под внимание тези разходи. Що се отнася до 2016 г., през пролетта на 2017 г. ще бъде направена окончателната оценка, включително относно допустимите суми, въз основа на наблюдаваните данни, предоставени от унгарските органи.

               (6)Спрямо Унгария понастоящем се прилагат предпазните мерки на Пакта за стабилност и растеж и правилото за дълга. В своята програма за конвергенция за 2016 г. правителството планира увеличение на номиналния дефицит до 2,4 % от БВП до 2017 г., а след това — постепенно намаляване до 1,2 % до 2020 г. Правителството планира постепенно подобряване на структурното салдо, за да постигне преразгледаната средносрочна бюджетна цел — дефицит от 1,5 % от БВП в структурно изражение — до 2019 г. Въпреки това преизчисленият
                  9
                структурен дефицит ще остане по-висок от средносрочната бюджетна цел. Според програмата за конвергенция съотношението дълг/БВП се очаква да намалее постепенно от 75,3 % през 2015 г. до под 67 % през 2020 г. Макроикономическият сценарий в основата на тези бюджетни прогнози е до голяма степен реалистичен до 2017 г. и става все по-оптимистичен за следващите години. Необходимите мерки в помощ на планираните цели за дефицита от 2017 г. нататък все още не са достатъчно конкретни, особено след 2017 г. Според прогнозата на Комисията от пролетта на 2016 г. има висок риск от значително отклонение от изискваната корекция през 2016 г., както и, при непроменена политика, през 2016 и 2017 г., взети заедно. Същевременно съгласно прогнозите Унгария ще спази референтния показател за съкращаване на дълга през 2016 и 2017 г. Въз основа на оценката си за програмата за конвергенция и предвид прогнозата на Комисията, направена през пролетта на 2016 г., Съветът смята, че има опасност Унгария да не спази разпоредбите на Пакта за стабилност и растеж. Поради това и през двете години ще бъдат необходими допълнителни мерки.

               (7)Вътрешните финансови дисбаланси намаляха, а банковата система стана по-малко уязвима. Въпреки това все още има предизвикателства. Беше постигнат значителен напредък в намаляването на дълга на частния сектор, предимно в чуждестранна валута. Заемите за домакинствата показват признаци на възстановяване, но постигането на обрат в корпоративното кредитиране все още предстои. Рентабилността на банковия сектор започна да се възстановява, подсилена от подобрената икономическа среда и от умереността в предишните политики по отношение на данъчното облагане на банките. Независимо от това банките остават предпазливи в кредитирането, въпреки че са добре капитализирани и високоликвидни. Главното предизвикателство за банките е да намалят все още високия дял на необслужваните кредити, които пречат на отпускането на нови заеми и оказват натиск върху печалбите. Рисковете на условните задължения, свързани с нарастването на държавната собственост в банковия сектор, са все още високи.

               (8)Въпреки значителните подобрения напоследък в данъчната политика и данъчната администрация, Унгария все още разчита на секторни данъци и това представлява потенциална пречка пред инвестициите. Селективният характер на тези данъци води до нарушения в различните сектори. Въпреки че няколко други секторни данъка остават в сила, налогът върху кредитните институции е бил значително намален и прогресивните ставки на таксите за инспекция на храните са били отменени. Данъчната тежест за лицата с ниски доходи продължава да е висока, особено за хората без деца. Това може да се отрази отрицателно върху тяхната пригодност за заетост и може също така да възпрепятстват инвестициите. Бяха предприети стъпки за намаляване на данъчната тежест (включително намаляване с един процентен пункт на единната данъчна ставка на данъка върху доходите на физическите лица и увеличение на семейните данъчни облекчения за работещите с две деца). Въпреки това мерките не са достатъчно добре насочени, за да окажат съществен ефект за лицата с ниски доходи. Съществува потенциал за изместване на данъчната тежест от труда към области с по-малко отрицателно въздействие върху растежа. Редица мерки бяха предприети, за да се подобри съответствието и да се намалят разходите за постигане на съответствие, въпреки че разходите за спазване на данъчното законодателство продължават да са високи. Въпреки подобренията през последните години Унгария все още е изправена пред предизвикателства по отношение на ефикасността на събирането на данъци. Унгарското правителство обяви мащабна институционална реформа, която ще стартира през 2016 г., целяща ефикасност на данъчната администрация.

               (9)Ограничен напредък бе постигнат по отношение на насърчаването на конкуренцията и прозрачността при обществените поръчки (например чрез приемането на новия закон за обществените поръчки, чието съответствие с правото на ЕС все още предстои да бъде оценено), докато непредвидими регулаторни промени и административна тежест пречат на частния бизнес и инвестициите. Големият брой процедури на договаряне без публикуване и възлагането на договори с една-единствена оферта показват, че все още има ниско ниво на конкуренция при обществените поръчки. Все още не е разработена всеобхватна стратегия за електронни обществени поръчки с цел подобряване на ефективността и прозрачността и рискът от корупция продължава да е висок. Необходими са промени, така че новата национална програма за действие за борба с корупцията за периода 2015—2018 г. да стане по-ефективна в предотвратяването на корупцията в публичните институции и в прилагането на възпиращи санкции. Правителството не поднови предишния си ангажимент за преразглеждане на закона от 2013 г. за докладване за нередности, в който липсват разпоредби, гарантиращи подходяща защита на подаващите сигнали. Плановете на националната програма за борба с корупцията за преразглеждане на на системата за деклариране не имущественото състояние не са достатъчно амбициозни и новите законодателни изменения, приети през 2015 г., въвеждат някои допълнителни ограничения за обществения достъп до информация. Правителството предприе стъпки за намаляване на административната тежест, но ограничителните разпоредби в сектора на услугите и нестабилната регулаторна среда продължават да бъдат проблемни за предприятията и по този начин пораждат несигурност за инвеститорите. Ограниченията пред установяването и оперативните ограничения за търговията на дребно представляват значителни бариери за навлизане и разрастване. Надценките в унгарския сектор на търговията на дребно са на трето място в ЕС и се увеличават постоянно през последното десетилетие, като същевременно показателят за разпределителната ефективност е сред най-ниските в ЕС.

               (10)Последните тенденции на пазара на труда са благоприятни в Унгария, като равнището на безработица е спаднало до равнищата отпреди кризата. Създаването на работни места в частния сектор набира скорост, но схемата в областта на благоустройството също допринесе за намаляването на безработицата. Схемата е основната политика за активизиране на пазара на труда в Унгария. Бюджетните ѝ разходи се увеличиха над четири пъти през последните пет години. Въпреки това схемата изглежда не подобрява в достатъчна степен реинтеграцията на участниците в отворения пазар на труда. През първата половина на 2015 г. процентът на успешно излизане от схемата към редовна заетост е бил 13,1 %, а около 60 % от участниците, които са напуснали през този период, са се върнали в схемата в рамките на 180 дни. Има голям риск участниците в схемата да бъдат блокирани в нея, особено нискоквалифицираните работници и хората от необлагодетелстваните райони. Въпреки че схемата е насочена към трайно безработните, нискоквалифицираните и безработните хора, живеещи в необлагодетелствани райони, през 2015 г. 47 % от участниците са били със средно или висше образование. Делът на безработните, които участват в областта на благоустройството, също е значителен в областите с по-добре функциониращи пазари на труда. Неотдавнашната реформа на публичната служба по заетостта вероятно ще намали нейната ефективност. Административната сложност на механизмите за управление (понастоящем отговорността за публичните служби по заетостта се разпределя между четири министерства) може значително да навреди на ефективното управление и засилената ориентация към резултатите. Максималната продължителност на обезщетенията за безработица (три месеца) е най-ниската в ЕС и е значително по-кратка от средното време, необходимо за намиране на работа. Показателите за бедността се подобряват, но те остават високи сред хората в неравностойно положение, по-специално ромите и децата. Адекватността и обхватът на социалното подпомагане продължават да бъдат предизвикателство и неотдавнашните реформи могат допълнително да ограничат условията за достъп до редица помощи.

               (11)Средните резултати на унгарските ученици в основните умения са под средната за ЕС стойност според оценката от 2012 г. на Програмата за международно оценяване на учениците на ОИСР (PISA) и учениците със слаби резултати е нараснал между 2009 г. и 2012 г. Влиянието на социалноикономическия произход и местонахождението на училището върху образователните резултати е сред най-големите в ЕС. Селективността на образователната система задълбочава различията в резултатите на учениците от различните видове училища, като тези различия се увеличават с течение на времето. Липсата на еднакъв достъп до качествено общо образование е особено остра за ромите. С изключение на образованието в ранна детска възраст, където е налице значително подобрение през последните години, остават големи различия между процента на завършване сред ромските и неромските деца на всички други образователни нива, т.е. основно, средно и висше образование. Делът на преждевременно напускащите училище остава висок сред ромите. Унгария е въвела редица мерки, чиято цел е да се преодолеят ниските резултати по-ефективно. Въпреки това липсват съществени подробности относно изпълнението на тези мерки, което затруднява оценката на тяхното потенциално въздействие. Все още предстои да бъде разработен системен подход за насърчаване на приобщаващото общо образование. Обявеният план за изпълнение на стратегията за преждевременното напускане на училище все още не е публикуван. Преходът между различните форми и етапи на образованието продължава да бъде труден и неотдавнашните реформи в професионалното образование може да го затруднят допълнително.

               (12)В рамките на европейския семестър Комисията направи цялостен анализ на икономическата политика на Унгария и го публикува в доклада за страната от 2016 г. Тя оцени също програмата за конвергенция и националната програма за реформи, както и предприетите последващи действия във връзка с препоръките към Унгария, отправени през предходните години. Тя взе предвид не само тяхното значение за провеждането на устойчива фискална и социално-икономическа политика в Унгария, но и тяхното съответствие с правилата и насоките на ЕС предвид необходимостта от засилване на цялостното икономическо управление на Европейския съюз чрез принос на равнище ЕС към бъдещите решения на национално равнище. Препоръките в рамките на европейския семестър са отразени в препоръки 1—3 по-долу.

               (13)С оглед на тази оценка Съветът разгледа програмата за конвергенция, като становището
                  10
                му е изразено по-специално в препоръка 1 по-долу.

               ПРЕПОРЪЧВА на Унгария да предприеме следните действия през 2016 г. и 2017 г.:

               1.С оглед на високия риск от значително отклонение, да постигне годишна фискална корекция от 0,3 % от БВП за постигане на средносрочната бюджетна цел през 2016 г. и 0,6 % от БВП през 2017 г., освен ако средносрочната бюджетна цел е спазена с по-ниско усилие, като предприеме необходимите структурни мерки.

               2.Допълнително намаляване на секторните данъци и намаляване на данъчната тежест за лицата с ниски доходи. Засилване на прозрачността и конкуренцията при обществените поръчки чрез електронни обществени поръчки, увеличаване на публикуването на офертите, както и допълнително подобряване на рамката за борба с корупцията. Подобряване на регулаторната среда в сектора на услугите и в сектора на търговията на дребно, като се обърне внимание на ограничителните разпоредби и като се гарантира предвидимост.

               3.Улесняване на прехода от схемата в областта на благоустройството към първичния пазар на труда и засилване на други активни политики на пазара на труда. Подобряване на адекватността и обхвата на социалното подпомагане и на обезщетенията за безработица. Предприемане на мерки за подобряване на резултатите от образованието и за увеличаване на участието на групите в неравностойно положение, в частност ромите, в приобщаващото общо образование.

               Съставено в Брюксел на  година.

                     За Съвета

                     Председател

                     (1)
                  ОВ L 209, 2.8.1997 г., стр. 1.

                     (2)
                  COM(2016) 337 final.

                     (3)
                  P8_TA(2016)0058, P8_TA(2016)0059 и P8_TA(2016)0060.

                     (4)
                  COM(2015) 690 final.

                     (5)
                  COM(2015) 691 final.

                     (6)
                  SWD(2016) 85 final.

                     (7)
                  COM(2016) 95 final.

                     (8)
                  COM(2014) 494 final.

                     (9)
                  Структурното салдо се преизчислява от Комисията въз основа на информацията в програмата за конвергенция по общоприетата методика.

                     (10)
                  Съгласно член 9, параграф 2 от Регламент (ЕО) № 1466/97 на Съвета.